Miért nehéz a  célzott támadások kivizsgálása?
Bencsáth Boldizsár, BME Crysys Lab

Előadásomban a célzott támadásokkal kapcsolatos információgyűjtés problémáival foglalkozom. A célzott informatikai támadásokról napi szinten hallhatunk a sajtóból, 
egyre másra derülnek ki évekre visszanyúló adatok különféle támadó csoportokról és kampányokról. Mintapéldákon keresztül bemutatom, hogy egyre bonyolultabb
támadások kerülnek megismerésre, ám amikor több száz kapcsolódó kódrészlet, felhasznált szerverek százairól és áldozatok ezreiről beszélünk, akkor a megértés 
nagyon nehéz. Az áldozatokat sokszor lehetetlen azonosítani. Óriási adatmennyiségben kellene megtalálni a kapcsolódó szálakat, amely technikai kihívást is jelent.
A technikai problémákon túl egyéb gondok is vannak: több ország kutatóinak kell együttműködnie, esetenként eltérő jogi környezetben, gyakori, hogy sok 
érintett szervezet van a problémával kapcsolatban, amelyek egy része kormányzati is lehet, háttérinformációk nélkül pedig a támadás célja lehet érthetetlen.
A fenti problémákat mintapéldákon, konkrét kutatási eredményeket keresztül próbálom szemléltetni, hogy nagyobb rálátást biztosítsak a tématerületre.